8. การจัดการ

8.1 โครงสร้างการจัดการ

โครงสร้างกรรมการ มี 3 ชุด คือ คณะกรรมการบริษัท คณะกรรมการตรวจสอบ
และคณะกรรมการบริหาร โดยมีรายละเอียดดังนี้

คณะกรรมการบริษัท

  ---- --------------------- ------------------------------- ---------- ----------
       ชื่อ - นามสกุล           ตำแหน่ง                          การประชุม   

                                                             จำนวนครั้ง   เข้าประชุม

  1.   นายไมตรี ตั้งษณกุล        ประธานกรรมการ / กรรมการอิสระ     8          7

  2.   นายประพจน์ พลพิพัฒนพงศ์   รองประธานกรรมการ                8          7

  3.   นายชาคริต เมธิกุลชนันทร์   กรรมการ                         8          8

  4.   นายสืบตระกูล บินเทพ      กรรมการ                         8          8

  5.   นางสาวศิริธร ชนะวงศ์     กรรมการ                         8          7

  6.   นายกมล ธรรมาณิชานนท์    กรรมการอิสระ                     8          8

  7.   ศาสตราจารย์ ดร.สนิท     กรรมการอิสระ                     8          6
       อักษรแก้ว                                                          
  ---- --------------------- ------------------------------- ---------- ----------

โดยมีนายชาคริต เมธิกุลชนันทร์ เป็นเลขานุการบริษัท

ขอบเขต อำนาจ หน้าที่ ตามมติที่ประชุมวิสามัญผู้ถือหุ้น ครั้งที่ 12/2547 เมื่อวันที่ 9 สิงหาคม
2547 มีดังนี้

  1. ปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท
  ตลอดจนมติที่ประชุมผู้ถือหุ้นเว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนการดำเนินการ

  2. กำหนด หรือเปลี่ยนแปลงชื่อกรรมการผู้มีอำนาจลงลายมือชื่อผูกพันบริษัท

3.  กำหนดนโยบาย กลยุทธ์ และทิศทางการดำเนินงานของบริษัท
    และการกำกับดูแลให้ฝ่ายบริหารดำเนินการให้เป็นไปตามที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจสูงสุดแก่ผู้ถือหุ้นและการเติบโตอย่างยั่งยืน ยกเว้น
    นโยบายหรือการดำเนินงานที่ต้องได้รับความเห็นชอบและอนุมัติจากที่ประชุมผู้ถือหุ้น

4.  พิจารณาตัดสินใจในเรื่องที่มีสาระสำคัญ เช่น แผนธุรกิจ งบประมาณ โครงการลงทุนขนาดใหญ่
    อำนาจการบริหาร และรายการอื่นใดตามที่กฎหมายกำหนด

5.  ประเมินผลการปฏิบัติงานและกำหนดค่าตอบแทนของฝ่ายบริหาร

6.  รับผิดชอบต่อผลประกอบการและการปฏิบัติงานของฝ่ายบริหาร
    โดยมีความตั้งใจและความระมัดระวังในการปฏิบัติงาน

7.  จัดให้มีระบบบัญชี การรายงานทางการเงินและการสอบบัญชีที่เชื่อถือได้
    รวมทั้งดูแลให้มีกระบวนการในการประเมินความเหมาะสมของการควบคุมภายในและการตรวจสอบภายในให้มีประสิทธิภาพและประสิทธิผล
    การบริหารการจัดการความเสี่ยง การรายงานทางการเงินและการติดตามผล

8.  ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้เสียกับบริษัท

9.  กำหนดข้อบังคับหรือระเบียบภายในของบริษัทในเรื่องต่างๆ

10. รายงานความรับผิดชอบของคณะกรรมการบริษัทในการจัดทำรายงานทางการเงินโดยแสดงควบคู่กับรายงานของผู้สอบบัญชีไว้ในรายงานประจำปีและครอบคลุมเรื่องสำคัญต่างๆ
    ตามนโยบายข้อพึงปฏิบัติที่ดีสำหรับกรรมการบริษัทจดทะเบียน

11. อำนาจในการดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน
    ทั้งนี้ กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
    หรืออาจมีความขัดแย้งทางผลประโยชน์อื่นใดของบริษัท หรือบริษัทย่อย (ถ้ามี)
    ให้กรรมการที่มีส่วนได้เสียในเรื่องนั้นไม่มีสิทธิออกเสียงลงคะแนนในเรื่องนั้น

  (1) เรื่องที่กฎหมายกำหนดให้ต้องได้มติที่ประชุมผู้ถือหุ้น

  (2)
  การทำรายการที่กรรมการมีส่วนได้เสียและอยู่ในข่ายที่กฎหมายหรือข้อกำหนดของตลาดหลักทรัพย์แห่ง
  ประเทศไทยระบุให้ต้องได้รับอนุมัติจากที่ประชุมผู้ถือหุ้น

กรณีต่อไปนี้จะต้องได้รับความเห็นชอบจากที่ประชุมคณะกรรมการด้วยคะแนนเสียงข้างมากของกรรมการที่เข้าร่วมประชุม
และที่ประชุมผู้ถือหุ้นด้วยคะแนนเสียงไม่น้อยกว่า 3 ใน 4
ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

  (1) การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

  (2) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัท

  (3) การทำ แก้ไข หรือเลิกสัญญาเกี่ยวกับการให้เช่ากิจการของบริษัททั้งหมดหรือบางส่วนที่สำคัญ
  การมอบหมายให้บุคคลอื่นเข้าจัดการธุรกิจของบริษัท
  หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

  (4) การแก้ไขเพิ่มเติมหนังสือบริคณห์สนธิ หรือข้อบังคับ

  (5) การเพิ่มทุน การลดทุน การออกหุ้นกู้ การควบ หรือเลิกบริษัท

  (6) การอื่นใดที่กำหนดไว้ภายใต้บทบัญญัติของกฎหมายว่าด้วยหลักทรัพย์
  และ/หรือข้อกำหนดของตลาดหลักทรัพย์แห่งประเทศไทยให้ต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงดังกล่าวข้างต้น

12. คณะกรรมการบริษัทอาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
    เพื่อปฏิบัติงานตามที่ได้รับมอบหมายจากคณะกรรมการบริษัท

การมอบอำนาจแก่กรรมการดังกล่าวข้างต้นจะไม่รวมถึงการมอบอำนาจที่ทำให้กรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย (ถ้ามี)
รวมทั้งกำหนดให้ต้องขอความเห็นชอบจากที่ประชุมผู้ถือหุ้นในการทำรายการที่เกี่ยวโยงและการได้มาหรือจำหน่ายไปซึ่งสินทรัพย์สำคัญของบริษัท
เพื่อให้สอดคล้องตามข้อกำหนดของตลาดหลักทรัพย์แห่งประเทศไทย

คณะกรรมการตรวจสอบ

  ---- ---------------------- -------------------------- ---------- ----------
       ชื่อ - นามสกุล            ตำแหน่ง                     การประชุม   

                                                         จำนวนครั้ง   เข้าประชุม

  1.   นายไมตรี ตั้งษณกุล         ประธานคณะกรรมการตรวจสอบ    4          3

  2.   นายกมล ธรรมาณิชานนท์ *   กรรมการตรวจสอบ             4          4

  3.   ศาสตราจารย์ ดร.สนิท      กรรมการตรวจสอบ             4          3
       อักษรแก้ว                                                      
  ---- ---------------------- -------------------------- ---------- ----------

* กรรมการตรวจสอบที่มีความรู้และประสบการณ์ในการสอบทานงบการเงิน

โดยมีนายกฤตพัฒน์ ฤทธิชัย เป็นเลขานุการคณะกรรมการตรวจสอบ

ขอบเขต อำนาจ หน้าที่ ตามมติที่ประชุมคณะกรรมการบริษัท ครั้งที่ 5/2551 เมื่อวันที่ 10 สิงหาคม
2551 มีดังนี้

  1. สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายในและระบบการตรวจสอบภายในที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลดอจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์แห่งประเทศไทย
    ทั้งนี้ เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

    a.  (ก) ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัท

    b.  (ข) ความเห็นเกี่ยวกับความเพียงพอของระบบการควบคุมภายในของบริษัท

    c.  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์

    d.  หรือกฎหมายที่เกี่ยวข้องกับธุรกิจของบริษัท

    e.  (ง) ความเห็นเกี่ยวกับความเหมาะสมของผู้สอบบัญชี

    f.  (จ) ความเห็นเกี่ยวกับรายการที่อาจมีความขัดแย้งทางผลประโยชน์

    g.  (ฉ)
        จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละท่าน

    h.  (ช)
        ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
        (Charter)

    i.  (ซ)
        รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับ

    j.  มอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบของคณะกรรมการตรวจสอบ

คณะกรรมการตรวจสอบมีความรับผิดชอบต่อคณะกรรมการบริษัทโดยตรง
และคณะกรรมการของบริษัทยังคงมีความรับผิดชอบในการดำเนินงานของบริษัทต่อบุคคลภายนอก

คณะกรรมการบริหาร

  ---- -------------------- ---------------------------- ---------- ----------
       ชื่อ - นามสกุล          ตำแหน่ง                       การประชุม   

                                                         จำนวนครั้ง   เข้าประชุม

  1.   นายประพจน์ พลพิพัฒนพงศ์  ประธานกรรมการบริหาร           5          5

  2.   นายชาคริต เมธิกุลชนันทร์  กรรมการบริหาร                 5          5

  3.   นายสืบตระกูล บินเทพ     กรรมการบริหาร                 5          5

  4.   นางสาวศิริธร ชนะวงศ์    กรรมการบริหาร                 5          5
  ---- -------------------- ---------------------------- ---------- ----------

ขอบเขต อำนาจ หน้าที่ ตามมติที่ประชุมคณะกรรมการบริษัท ครั้งที่ 1/2548 เมื่อวันที่ 10 มกราคม
2548 มีดังนี้

1.  กำหนดนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจของบริษัทที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการบริษัทพิจารณาอนุมัติ

2.  กำหนดแผนธุรกิจ งบประมาณ และอำนาจการบริหารต่างๆ ของบริษัท
    เพื่อเสนอให้คณะกรรมการบริษัทพิจารณาอนุมัติ

3.  ควบคุมดูแลการดำเนินธุรกิจของบริษัทให้เป็นไปตามนโยบายธุรกิจ แผนธุรกิจ
    และกลยุทธ์ทางธุรกิจที่คณะกรรมการบริษัทได้อนุมัติแล้ว

4.  พิจารณาการเข้าทำสัญญาเกี่ยวกับธุรกิจของบริษัท
    และสัญญาเกี่ยวกับการซื้อทรัพย์สินหรือทำให้ได้มาซึ่งสิทธิเพื่อนำมาใช้ประโยชน์ในกิจการของบริษัท
    ตลอดจนการกำหนดขั้นตอนและวิธีการเจรจาเพื่อทำสัญญาดังกล่าว

5.  ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
    ค้ำประกัน และการอื่นๆ รวมถึง การซื้อขายและจดทะเบียนกรรมสิทธิ์ที่ดินใดๆ
    ตามวัตถุประสงค์เพื่อประโยชน์ในการดำเนินกิจการของบริษัท

6.  พิจารณาผลกำไรและขาดทุนของบริษัทและการเสนอจ่ายเงินปันผลระหว่างกาลหรือเงินปันผลประจำปีเพื่อเสนอต่อคณะกรรมการบริษัท

7.  ดำเนินการอื่นๆ เพื่อสนับสนุนการดำเนินการดังกล่าวข้างต้น
    หรือตามที่ได้รับมอบหมายจากคณะกรรมการบริษัทในแต่ละคราวไป
    และให้มีอำนาจในการอนุมัติการดำเนินการทางการเงินดังนี้

    1.  ในกรณีที่กำหนดไว้ในแผนธุรกิจ หรืองบประมาณประจำปีที่คณะกรรมการบริษัทอนุมัติไว้แล้ว
        คณะกรรมการบริหารสามารถดำเนินการได้ตามที่คณะกรรมการบริษัทอนุมัติไว้ในแผนธุรกิจหรืองบประมาณประจำปี

  (2) ในกรณีที่ไม่เข้ากรณีตาม (1)
  ให้คณะกรรมการบริหารมีอำนาจในการอนุมัติการดำเนินการทางการเงินในวงเงินไม่เกิน 50
  ล้านบาทต่อหนึ่งธุรกรรม โดยอำนาจอนุมัติทางการเงินดังกล่าว จะรวมถึงการอนุมัติในกรณีฉุกเฉิน
  การกู้ยืมเงิน การให้กู้ยืมเงิน การจัดหาวงเงินสินเชื่อ หรือการออกตั๋วสัญญาใช้เงิน
  หรือตั๋วแลกเงิน เป็นต้น กรณีวงเงินเกินกว่า 50 ล้านบาท และไม่อยู่ในแผนธุรกิจ
  หรืองบประมาณรายจ่ายประจำปี
  จะต้องได้รับอนุมัติจากคณะกรรมการบริษัทก่อนจึงจะดำเนินการได้

  (3) คณะกรรมการบริหารสามารถอนุมัติการให้หลักประกัน การค้ำประกัน การค้ำประกันเงินกู้
  หรือสินเชื่อ ในวงเงินไม่เกิน 50 ล้านบาท ต่อหนึ่งธุรกรรม

คณะกรรมการบริหารอาจมอบอำนาจช่วงให้พนักงานระดับบริหารของบริษัทมีอำนาจอนุมัติทางการเงินในเรื่องใดเรื่องหนึ่งหรือหลายเรื่องตามที่คณะกรรมการบริหารพิจารณาเห็นสมควรก็ได้

การอนุมัติรายการดังกล่าวข้างต้นจะต้องไม่มีลักษณะเป็นการอนุมัติรายการที่ทำให้คณะกรรมการบริหารหรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์อื่นใด
(ตามข้อบังคับของบริษัทและตามที่สำนักงานคณะกรรมการกำกับหลักทรัพย์และตลาดหลักทรัพย์ประกาศกำหนด)
ทำกับบริษัทหรือบริษัทย่อย (ถ้ามี)

คณะกรรมการบริษัทมีอำนาจในการแก้ไขเปลี่ยนแปลงขอบเขตอำนาจหน้าที่ของคณะกรรมการบริหารได้ตามที่จำเป็นหรือเห็นสมควร

8.2 การสรรหากรรมการ กรรมการอิสระ และผู้บริหาร

บริษัทไม่ได้แต่งตั้งคณะอนุกรรมการสรรหาเพื่อทำหน้าที่คัดเลือกบุคคลที่จะแต่งตั้งเป็นกรรมการ
กรรมการอิสระ หรือผู้บริหารของบริษัท
ฝ่ายจัดการจะทำหน้าที่พิจารณาคัดเลือกบุคคลที่เหมาะสมแล้วนำเสนอที่ประชุมผู้ถือหุ้นหรือคณะกรรมการบริษัทเพื่อพิจารณาอนุมัติแล้วแต่กรณี
โดยมีหลักเกณฑ์ในการพิจารณาดังนี้

1.  มีคุณสมบัติตามพระราชบัญญัติบริษัทมหาชนจำกัด พระราชบัญญัติหลักทรัพย์และตลาดหลักทรัพย์
    ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

2.  มีความรู้ ความสามารถ และประสบการณ์ที่เป็นประโยชน์ต่อการดำเนินธุรกิจ
    มีความตั้งใจและมีจริยธรรมในการดำเนินธุรกิจ

3.  สามารถอุทิศเวลาให้บริษัทได้อย่างเพียงพอ เอาใจใส่ในการปฏิบัติหน้าที่ตามความรับผิดชอบ

4.  สามารถใช้ดุลยพินิจอย่าตรงไปตรงมาและเป็นอิสระจากฝ่ายจัดการ

8.3 ค่าตอบแทนกรรมการและผู้บริหาร

(1) ค่าตอบแทนที่เป็นตัวเงิน

ก. ค่าตอบแทนในรูปเบี้ยประชุมและบำเหน็จกรรมการซึ่งแปรตามผลการดำเนินงานของบริษัท

+---+-----------------------------------------+-----------+-----------+
|   |                                         | จำนวนเงิน  |           |
|   |                                         | (บาท)     |           |
+---+-----------------------------------------+-----------+-----------+
|   | ชื่อ – นามสกุล                             | 2551      | 2550      |
+---+-----------------------------------------+-----------+-----------+
| 1 | นายไมตรี ตั้งษณกุล                          | 275,000   | 255,000   |
| . |                                         |           |           |
|   | ประธานกรรมการ ประธานคณะกรรมการตรวจสอบ   |           |           |
|   | กรรมการอิสระ                             |           |           |
+---+-----------------------------------------+-----------+-----------+
| 2 | นายประพจน์ พลพิพัฒนพงศ์                     | 35,000    | 25,000    |
| . |                                         |           |           |
|   | รองประธานกรรมการ ประธานกรรมการบริหาร     |           |           |
|   |                                         |           |           |
|   | กรรมการบริษัทย่อย                          |           |           |
+---+-----------------------------------------+-----------+-----------+
| 3 | นายชาคริต เมธิกุลชนันทร์                     | 40,000    | 25,000    |
| . |                                         |           |           |
|   | กรรมการ กรรมการผู้จัดการ                   |           |           |
|   |                                         |           |           |
|   | กรรมการบริษัทย่อย                          |           |           |
+---+-----------------------------------------+-----------+-----------+
| 4 | นายสืบตระกูล บินเทพ                        | 40,000    | 25,000    |
| . |                                         |           |           |
|   | กรรมการ กรรมการบริหาร                    |           |           |
|   |                                         |           |           |
|   | กรรมการบริษัทย่อย                          |           |           |
+---+-----------------------------------------+-----------+-----------+
| 5 | นางสาวศิริธร ชนะวงศ์                       | 35,000    | 25,000    |
| . |                                         |           |           |
|   | กรรมการ กรรมการบริหาร                    |           |           |
|   |                                         |           |           |
|   | กรรมการบริษัทย่อย                          |           |           |
+---+-----------------------------------------+-----------+-----------+
| 6 | นายกมล ธรรมาณิชานนท์                      | 220,000   | 205,000   |
| . |                                         |           |           |
|   | กรรมการอิสระ กรรมการตรวจสอบ              |           |           |
+---+-----------------------------------------+-----------+-----------+
| 7 | ศาสตราจารย์ ดร.สนิท อักษรแก้ว               | 210,000   | 195,000   |
| . |                                         |           |           |
|   | กรรมการอิสระ กรรมการตรวจสอบ              |           |           |
+---+-----------------------------------------+-----------+-----------+
|   | เงินบำเหน็จพิเศษประจำปี                     | ¹         | 2,550,000 |
|   |                                         | 2,103,319 |           |
+---+-----------------------------------------+-----------+-----------+
|   | รวมทั้งสิ้น                                 | 2,958,319 | 3,305,000 |
+---+-----------------------------------------+-----------+-----------+

หมายเหตุ : 1 ได้รับอนุมัติจากที่ประชุมสามัญผู้ถือหุ้นประจำปี 2551 เมื่อวันที่ 25 เมษายน 2551

ข. ค่าตอบแทนรวมของกรรมการบริหารและผู้บริหาร จำนวน 7 คน

(ประธานกรรมการบริหาร กรรมการผู้จัดการ และผู้บริหาร 4 รายแรก ต่อจากกรรมการผู้จัดการ)

  --------------------------------------------- ------------ ------------
                                                จำนวนเงิน     
                                                (บาท)        

  ลักษณะค่าตอบแทน                                 2551         2550

  เงินเดือน                                       15,371,871   14,020,675

  โบนัส                                          1,592,621    3,420,371

  เงินสมทบกองทุนสำรองเลี้ยงชีพ                       266,700      239,465

  รวมทั้งสิ้น                                       17,231,192   17,680,511
  --------------------------------------------- ------------ ------------

(2) ค่าตอบแทนอื่น

โครงการเสนอขายใบสำคัญแสดงสิทธิที่จะซื้อหุ้นสามัญของบริษัทให้แก่กรรมการและพนักงาน (ESOP)
จำนวน 8,425,000 หน่วย
โดยจัดสรรใบสำคัญแสดงสิทธิที่จะซื้อหุ้นสามัญของบริษัทให้แก่กรรมการและผู้บริหาร รวม 7 คน
จำนวน 2,726,000 หน่วย คิดเป็นร้อยละ 32.36

หลักเกณฑ์และวิธีการจัดสรรใบสำคัญแสดงสิทธิ

1.
บริษัทจะจัดสรรใบสำคัญแสดงสิทธิให้แก่กรรมการและพนักงานของบริษัทภายหลังจากที่ได้รับอนุมัติจากสำนักงาน
คณะกรรมการกำกับหลักทรัพย์และตลาดหลักทรัพย์ (ก.ล.ต.)

2. ใบสำคัญแสดงสิทธิที่ไม่ได้มีการใช้สิทธิภายในอายุของใบสำคัญแสดงสิทธิ (3 ปี
นับแต่วันที่ออกและเสนอขายใบสำคัญแสดงสิทธิ) บริษัทจะยกเลิกใบสำคัญแสดงสิทธิดังกล่าวทั้งหมด

3. การจัดสรรเป็นไปตามประกาศสำนักงานคณะกรรมการกำกับหลักทรัพย์และตลาดหลักทรัพย์ ที่
กจ. 36/2544 เรื่อง การเสนอขายหลักทรัพย์ที่ออกใหม่แก่กรรมการหรือพนักงาน ลงวันที่ 19
ตุลาคม 2544 และประกาศที่เกี่ยวข้องของตลาดหลักทรัพย์แห่งประเทศไทย
และไม่มีกรรมการหรือพนักงานรายใดได้รับการจัดสรรเกินกว่าร้อยละ 5
ของจำนวนหลักทรัพย์ที่ออกในครั้งนี้

  4. คุณสมบัติของกรรมการและพนักงานของบริษัทซึ่งมีสิทธิได้รับการจัดสรรใบสำคัญแสดงสิทธิมีดังนี้

  (ก) มีสถานะเป็นกรรมการและพนักงานของบริษัทในวันที่มีการจัดสรรใบสำคัญแสดงสิทธิ

  (ข)
  จำนวนใบสำคัญแสดงสิทธิที่กรรมการและพนักงานของบริษัทแต่ละรายจะได้รับไม่จำเป็นต้องมีจำนวนเท่ากัน
  ทั้งนี้ ขึ้นอยู่กับตำแหน่ง ประสบการณ์ อายุงาน ผลงาน และศักยภาพ
  รวมถึงประโยชน์ที่ทำให้แก่บริษัท

  (ค)
  การจัดสรรให้แก่กรรมการจะต้องได้รับการอนุมัติจากที่ประชุมผู้ถือหุ้นซึ่งกรรมการผู้ได้รับการจัดสรรรวมทั้ง
  ผู้ที่เกี่ยวข้องจะไม่มีสิทธิในการออกเสียงลงมติดังกล่าว

  (ง) จัดสรรให้แก่พนักงานบริษัทโดยคณะกรรมการบริษัทจะทำหน้าที่พิจารณาเกณฑ์การจัดสรร
  โดยคำนึงถึงผลงาน ศักยภาพ และคุณสมบัติอื่นๆ
  ที่มีส่วนในการส่งเสริมการเจริญเติบโตของบริษัทอย่างต่อเนื่องรวมทั้ง
  โอกาสในการหาบุคลากรทดแทนภายในเวลาที่เหมาะสม หากสูญเสียบุคลากรหลักเหล่านั้นไป

  (จ) ทั้งนี้
  คณะกรรมการบริษัทหรือบุคคลที่ได้รับมอบหมายจากคณะกรรมการบริษัทจะเป็นผู้กำหนดรายชื่อและ/หรือคุณสมบัติของกรรมการและพนักงานของบริษัทที่จะได้รับการจัดสรรใบสำคัญแสดงสิทธิและจำนวนใบสำคัญแสดงสิทธิที่จะจัดสรรให้แก่พนักงานแต่ละราย
  รวมถึง หลักเกณฑ์ เงื่อนไข และรายละเอียดอื่น ๆ ที่เกี่ยวข้อง

-   ในกรณีที่มีใบสําคัญแสดงสิทธิเหลือ
    คณะกรรมการบริษัทจะพิจารณาจัดสรรใบสำคัญแสดงสิทธิที่เหลือให้แก่พนักงานรายอื่น ๆ
    ภายใต้ข้อกำหนดและเงื่อนไขการจัดสรรดังกล่าวมาแล้วข้างต้น

-   คณะกรรมการบริษัท จะเป็นผู้กำหนดรายละเอียดและขั้นตอนของการจัดสรรอื่นๆ ที่เกี่ยวข้อง

-   พนักงานที่เข้ามาเริ่มงานภายหลังการประกาศเพิ่มทุนและไม่ได้รับจัดสรรใบสำคัญแสดงสิทธิในครั้งนี้
    อาจได้รับการพิจารณาจัดสรรใบสำคัญแสดงสิทธิส่วนที่เหลือ ทั้งนี้
    ให้อยู่ในดุลยพินิจของคณะกรรมการบริษัท

8.4 การกำกับดูแลกิจการ

บริษัทได้นำหลักการกำกับดูแลกิจการที่ดีสำหรับบริษัทจดทะเบียนปี 2549
มาปรับใช้ตามความเหมาะสมกับสภาพแวดล้อมของบริษัทโดยสรุปได้ดังนี้

1.  สิทธิของผู้ถือหุ้น

คณะกรรมการดูแลให้บริษัทมีการให้ข้อมูล วัน เวลา สถานที่ วาระการประชุม
และข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุมแก่ผู้ถือหุ้นทราบล่วงหน้าอย่างเพียงพอและทันเวลา
พร้อมทั้งแจ้งให้ผู้ถือหุ้นทราบกฎเกณฑ์ต่างๆ ที่ใช้ในการประชุม ขั้นตอนการออกเสียงลงมติ
รวมถึงการเผยแพร่ข้อมูลดังกล่าวในเว็ปไซต์ของบริษัทล่วงหน้าก่อนที่จะจัดส่งเอกสาร

คณะกรรมการอำนวยความสะดวกให้ผู้ถือหุ้นได้ใช้สิทธิในการเข้าร่วมประชุมและออกเสียงลงมติอย่างเต็มที่
ไม่กระทำการใดๆ ที่จำกัดโอกาสการเข้าประชุมของผู้ถือหุ้น

ประธานที่ประชุมจัดสรรเวลาอย่างเหมาะสมและเปิดโอกาสให้ผู้ถือหุ้นแสดงความคิดเห็นและตั้งคำถามในเรื่องที่เกี่ยวข้องกับบริษัทได้
กรรมการทุกคนเข้าร่วมประชุมผู้ถือหุ้น

2.  การปฏิบัติต่อผู้ถือหุ้นอย่างเท่าเทียมกัน

คณะกรรมการสนับสนุนให้ผู้ถือหุ้นใช้หนังสือมอบฉันทะรูปแบบที่ผู้ถือหุ้นสามารถกำหนดทิศทางการลงคะแนนเสียงได้และเสนอชื่อกรรมการอิสระ
2 คน เป็นทางเลือกในการมอบฉันทะของผู้ถือหุ้น
สนับสนุนให้มีการใช้บัตรลงคะแนนเสียงในวาระที่สำคัญ
ผู้ถือหุ้นที่เป็นผู้บริหารไม่เพิ่มวาระการประชุมที่ไม่ได้แจ้งเป็นการล่วงหน้า
กำหนดแนวทางในการเก็บรักษาและป้องกันการใช้ข้อมูลภายในเป็นลายลักษณ์อักษรและแจ้งแนวทางดังกล่าวให้ทุกคนในบริษัทถือปฏิบัติ
อำนวยความสะดวกให้แก่ผู้ถือหุ้นส่วนน้อยในการเสนอเพิ่มวาระการประชุมหรือเสนอรายชื่อบุคคลเพื่อเข้าดำรงตำแหน่งกรรมการล่วงหน้าก่อนวันประชุมผู้ถือหุ้น

คณะกรรมการยังไม่ได้เปิดโอกาสให้ผู้ถือหุ้นใช้สิทธิในการแต่งตั้งกรรมการเป็นรายคน

3.  บทบาทของผู้มีส่วนได้เสีย

คณะกรรมการกำหนดนโยบายให้มีการปฏิบัติต่อผู้มีส่วนได้เสียครอบคลุม 7 กลุ่ม ได้แก่ ผู้ถือหุ้น
พนักงาน ลูกค้า คู่ค้า เจ้าหนี้ ชุมชน และสิ่งแวดล้อม
โดยคำนึงถึงสิทธิของผู้มีส่วนได้เสียตามกฎหมายหรือตามข้อตกลงที่มีกับบริษัท ไม่กระทำการใดๆ
ที่เป็นการละเมิดสิทธิของผู้มีส่วนได้เสีย

คณะกรรมการไม่มีมาตรการหรือแนวทางดำเนินการที่ชัดเจนในการแจ้งเบาะแสต่อคณะกรรมการในประเด็นที่เกี่ยวกับการทำผิดกฎหมาย
ผิดจรรยาบรรณ ความถูกต้องของรายงานทางการเงิน หรือระบบการควบคุมภายในที่บกพร่อง

4.  การเปิดเผยข้อมูลและความโปร่งใส

คณะกรรมการได้เปิดเผยข้อมูลสำคัญของบริษัทตามเกณฑ์ที่กำหนด
โดยผ่านช่องทางของตลาดหลักทรัพย์แห่งประเทศไทย แบบแสดงรายการข้อมูลประจำปี (แบบ
56-1) รายงานประจำปี และเว็ปไซต์ของบริษัท
ซึ่งมีการเปิดเผยข้อมูลทั้งภาษาไทยและภาษาอังกฤษ พร้อมทั้ง
ปรับปรุงข้อมูลให้เป็นปัจจุบันอย่างสม่ำเสมอ

คณะกรรมการจัดให้มีรายงานความรับผิดชอบของคณะกรรมการต่อรายงานทางการเงินแสดงควบคู่กับรายงานของผู้สอบบัญชีในรายงานประจำปี

คณะกรรมการจัดให้มีการเปิดเผยบทบาทและหน้าที่ของคณะกรรมการและคณะกรรมการชุดย่อย
จำนวนครั้งของการประชุม จำนวนครั้งที่กรรมการแต่ละคนเข้าร่วมประชุม
พร้อมทั้งเปิดเผยนโยบายการจ่ายค่าตอบแทน
รูปแบบและจำนวนของค่าตอบแทนแก่กรรมการและผู้บริหารระดับสูง
รวมถึงที่ได้รับจากการเป็นกรรมการในบริษัทย่อย

คณะกรรมการยังไม่ได้จัดให้มีหน่วยงานซึ่งรับผิดชอบเกี่ยวกับ “ผู้ลงทุนสัมพันธ์” เพื่อสื่อสารกับผู้ถือหุ้น
ผู้ลงทุนสถาบัน ผู้ลงทุนทั่วไป นักวิเคราะห์ และภาครัฐที่เกี่ยวข้อง
แต่ได้มอบหมายให้ผู้จัดการอาวุโสฝ่ายบัญชีและการเงินเป็นผู้รับผิดชอบโดยบุคคลภายนอกขอทราบข้อมูลได้ที่
โทร 035 226 700 -1 ต่อ 301 หรือที่ WWW.SPP.CO.TH

5. ความรับผิดชอบของคณะกรรมการ

  5.1 โครงสร้างคณะกรรมการ

คณะกรรมการมีสมาชิกจำนวน 7 คน ด้วยความเห็นชอบจากที่ประชุมผู้ถือหุ้น
มีกรรมการที่เป็นผู้บริหาร 4 คน มีกรรมการอิสระ 3 คน
ซึ่งกรรมการอิสระมีคุณสมบัติตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และกำหนดวาระการดำรงตำแหน่งของกรรมการตามพระราชบัญญัติบริษัทมหาชนจำกัด

คณะกรรมการกำหนดอำนาจหน้าที่ของประธานกรรมการ ประธานกรรมการบริหาร
และกรรมการผู้จัดการแยกจากกันอย่างชัดเจน เพื่อไม่ให้คนใดคนหนึ่งมีอำนาจโดยไม่จำกัด อนึ่ง
ประธานกรรมการเป็นกรรมการอิสระไม่ได้เป็นบุคคลเดียวกับประธานกรรมการบริหารหรือกรรมการผู้จัดการ

คณะกรรมการได้แต่งตั้งกรรมการผู้จัดการเป็นเลขานุการบริษัท
โดยมีหน้าที่ตามที่กำหนดไว้ในพระราชบัญญัติหลักทรัพย์และตลาดหลักทรัพย์

คณะกรรมการยังไมได้กำหนดจำนวนบริษัทที่กรรมการแต่ละคนจะไปดำรงตำแหน่งกรรมการที่บริษัทอื่น
ไม่ได้กำหนดนโยบายและวิธีปฏิบัติในการไปดำรงตำแหน่งกรรมการที่บริษัทอื่นของกรรมการและผู้บริหารระดับสูง
แต่มีการเปิดเผยข้อมูลการดำรงตำแหน่งของกรรมการและผู้บริหารระดับสูงแต่ละคนให้ผู้ถือหุ้นทราบ

  5.2 คณะกรรมการชุดย่อย

คณะกรรมการได้แต่งตั้งคณะกรรมการชุดย่อย ได้แก่ คณะกรรมการตรวจสอบ
ซึ่งกรรมการตรวจสอบมีคุณสมบัติตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และมีหน้าที่ตามข้อกำหนดของตลาดหลักทรัพย์แห่งประเทศไทย

คณะกรรมการยังไม่ได้จัดให้มีคณะกรรมการพิจารณาค่าตอบแทนและคณะกรรมการสรรหา
โดยการปฏิบัติในเรื่องการพิจารณาค่าตอบแทนและการสรรหา (ถ้ามี)
ประธานกรรรมการบริหารและกรรมการผู้จัดการร่วมกันพิจารณาแล้วนำเสนอต่อคณะกรรมการพิจารณาอนุมัติ

ประธานกรรมการเป็นบุคคลคนเดียวกับประธานคณะกรรมการตรวจสอบแต่ยังไม่มีผลกระทบต่อความเป็นอิสระในการปฎิบัติหน้าที่

  5.3 บทบาท หน้าที่ และความรับผิดชอบของคณะกรรมการ

คณะกรรมการทำหน้าที่พิจารณาและให้ความเห็นชอบในเรื่องที่สำคัญเกี่ยวกับการดำเนินงานของบริษัท
ได้แก่ วิสัยทัศน์ ภารกิจ กลยุทธ์ เป้าหมายทางการเงิน ความเสี่ยง แผนงาน งบประมาณ
รวมทั้งกำกับ ควบคุม
ดูแลให้ฝ่ายจัดการดำเนินงานตามนโยบายและแผนงานที่กำหนดไว้อย่างมีประสิทธิภาพและประสิทธิผล

คณะกรรมการพิจารณาเรื่องความขัดแย้งของผลประโยชน์อย่างรอบคอบ
โดยมีแนวทางที่ชัดเจนในการพิจารณาการทำรายการที่อาจมีความขัดแย้งของผลประโยชน์
ผู้มีส่วนได้เสียในการทำรายการดังกล่าวจะไม่มีส่วนร่วมในการตัดสินใจ พร้อมทั้ง
กำกับดูแลให้มีการปฏิบัติตามข้อกำหนดเกี่ยวกับขั้นตอนการดำเนินการและการเปิดเผยข้อมูลของรายการที่อาจมีความขัดแย้งของผลประโยชน์ให้ถูกต้อง
ครบถ้วน

คณะกรรมการจัดให้มีระบบการควบคุมด้านการดำเนินงาน ด้านรายงานทางการเงิน
ด้านการปฏิบัติตามกฎ ระเบียบนโยบาย และมีการทบทวนระบบการควบคุมดังกล่าวปีละ 1 ครั้ง
พร้อมทั้งจัดให้มีฝ่ายตรวจสอบภายในซึ่งมีความเป็นอิสระในการปฏิบัติหน้าที่ตรวจสอบระบบควบคุมดังกล่าว

คณะกรรมการยังไม่ได้จัดให้มีนโยบายการกำกับดูแลกิจการ นโยบายการบริหารความเสี่ยง
นโยบายสิ่งแวดล้อมและสังคม และจรรยาบรรณธุรกิจเป็นลายลักษณ์อักษร

  5.4 การประชุมคณะกรรมการ

คณะกรรมการจัดให้มีการประชุมคณะกรรมการปีละไม่น้อยกว่า 4 ครั้ง
ซึ่งจำนวนครั้งของการประชุมเหมาะสมกับภาระหน้าที่และความรับผิดชอบของคณะกรรมการและลักษณะการดำเนินธุรกิจของบริษัท

คณะกรรมการกำหนดวันที่ประชุมคณะกรรมการไว้ล่วงหน้า
และแจ้งให้กรรมการแต่ละคนทราบกำหนดการดังกล่าวล่วงหน้าอย่างน้อย 15 วัน ก่อนวันประชุม

มีการจัดส่งเอกสารประกอบการประชุมซึ่งมีสารสนเทศสำคัญครบถ้วนให้แก่กรรมการล่วงหน้าก่อนวันประชุม
ยกเว้น เรื่องที่ไม่ประสงค์เปิดเผยเป็นลายลักษณ์อักษรจะนำเรื่องอภิปรายในที่ประชุม
ประธานกรรมการได้จัดสรรเวลาอย่างเพียงพอที่กรรมการจะอภิปรายปัญหาสำคัญอย่างรอบคอบโดยทั่วกัน

ประธานกรรมการได้มอบหมายให้รองประธานกรรมการและกรรมการผู้จัดการร่วมกันพิจารณาการเลือกเรื่องเข้าวาระการประชุมคณะกรรมการ
กรรมการแต่ละคนมีความเป็นอิสระที่จะเสนอเรื่องเข้าสู่วาระการประชุม

คณะกรรมการสามารถเข้าถึงสารสนเทศที่จำเป็นเพิ่มเติมได้จากประธานกรรมการบริหาร
กรรมการผู้จัดการ กรรมการซึ่งเป็นผู้บริหาร และผู้จัดการอาวุโสฝ่ายบัญชีและการเงิน

  5.5 การประเมินผลการปฏิบัติงานของคณะกรรมการ

  คณะกรรมการยังไม่มีการประเมินผลการปฏิบัติงานโดยรวมหรือเฉพาะในบางเรื่อง

  5.6 ค่าตอบแทน

คณะกรรมการกำหนดนโยบายและหลักเกณฑ์การจ่ายค่าตอบแทนที่ชัดเจนโดยได้รับอนุมัติจากผู้ถือหุ้น
สำหรับค่าตอบแทนผู้บริหารระดับสูง ได้แก่ กรรมการผู้จัดการ ผู้บริหารระดับสูง 4 รายแรก
และผู้จัดการอาวุโส
คณะกรรมการได้มอบหมายให้ประธานกรรมการบริหารประเมินผลการปฏิบัติงานภายในหลักเกณฑ์ที่บริษัทกำหนด

ไม่มีคณะกรรมการพิจารณาค่าตอบแทนทำหน้าที่ประเมินผลงานของประธานกรรมการบริหารหรือกรรมการผู้จัดการ

5.7 การพัฒนากรรมการและผู้บริหาร

คณะกรรมการส่งเสริมและอำนวยความสะดวกให้มีการฝึกอบรมและให้ความรู้แก่ผู้ที่เกี่ยวข้องในระบบการกำกับดูแลกิจการของบริษัท

คณะกรรมการให้ข้อมูลที่เป็นประโยชน์ต่อการปฏิบัติหน้าที่ของกรรมการใหม่และแนะนำลักษณะธุรกิจและแนวทางการดำเนินธุรกิจของบริษัท
(ถ้ามี)

คณะกรรมการยังไม่ได้กำหนดแผนสืบทอดงาน ไม่มีโครงการสำหรับพัฒนาผู้บริหาร
และยังไม่มีแนวทางการปฏิบัติกรณีประธานกรรมการบริหาร กรรมการผู้จัดการ
หรือผู้บริหารระดับสูงไม่สามารถปฏิบัติหน้าที่ได้

8.5 การดูแลเรื่องการใช้ข้อมูลภายใน

บริษัทได้กำหนดระเบียบข้อบังคับในการนำข้อมูลภายในของบริษัทที่ยังไม่ได้เปิดเผยไปใช้เพื่อประโยชน์ของตนเองหรือผู้อื่น
ตามมติที่ประชุมคณะกรรมการบริษัท ครั้งที่ 1/2548 เมื่อวันที่ 10 มกราคม 2548 ดังนี้

(1) กรรมการ ผู้บริหาร พนักงาน และลูกจ้างของบริษัท จะต้องรักษาความลับ และ/หรือ
ข้อมูลภายในของบริษัท

(2) กรรมการ ผู้บริหาร พนักงาน และลูกจ้างของบริษัท จะต้องไม่นำความลับ และ/หรือ
ข้อมูลภายในของบริษัทไปเปิดเผย หรือแสวงหาผลประโยชน์แก่ตนเอง
หรือเพื่อประโยชน์แก่บุคคลอื่นใดไม่ว่าโดยทางตรงหรือทางอ้อม
และไม่ว่าจะได้รับผลตอบแทนหรือไม่ก็ตาม

(3) กรรมการ ผู้บริหาร พนักงาน และลูกจ้างของบริษัท จะต้องไม่ทำการซื้อขาย โอน
หรือรับโอนหลักทรัพย์ของบริษัท โดยใช้ความลับ และ/หรือข้อมูลภายในบริษัท
และ/หรือเข้าทำนิติกรรมอื่นใด โดยใช้ความลับ และ/หรือข้อมูลภายในของบริษัท
อันอาจก่อให้เกิดความเสียหายต่อบริษัทไม่ว่าโดยทางตรงหรือทางอ้อม

ข้อกำหนดนี้ ให้รวมความถึงคู่สมรสและบุตรที่ยังไม่บรรลุนิติภาวะของกรรมการ ผู้บริหาร พนักงาน
และลูกจ้างของบริษัทด้วย ผู้ใดที่ฝ่าฝืนระเบียบข้อบังคับดังกล่าว จะถือว่าได้กระทำผิดอย่างร้ายแรง

ทั้งนี้ ห้ามบุคคลดังกล่าวใช้ข้อมูลภายใน เพื่อทำการซื้อขาย โอน
หรือรับโอนหลักทรัพย์ก่อนการเปิดเผยข้อมูลที่มีผลกระทบต่อการดำเนินงานของบริษัทให้ประชาชนทราบโดยทั่วถึงกัน
อาทิ ช่วงก่อนที่งบการเงินของบริษัทจะถูกเผยแพร่ต่อสาธารณชน (ตั้งแต่ 15 เมษายน
จนถึงวันรายงานงบไตรมาสหนึ่ง/ตั้งแต่วันที่ 15 กรกฎาคม จนถึงวันรายงานงบไตรมาสสอง/ตั้งแต่
15 ตุลาคม จนถึงวันรายงานงบไตรมาสสาม/และตั้งแต่ 1 กุมภาพันธ์
จนถึงวันรายงานงบงวดประจำปี) และภายหลังจากการที่ข้อมูลเผยแพร่แล้ว บุคคลดังกล่าวข้างต้น
ควรละเว้นการซื้อ หรือขายหลักทรัพย์ของบริษัทจนกระทั่งประชาชนได้รับข้อมูลดังกล่าว
ได้มีเวลาประเมินข้อมูลที่ได้รับในระยะเวลาพอสมควร

8.6 บุคคลากร

นโยบายในการพัฒนาพนักงาน

บริษัทถือว่าพนักงานเป็นทรัพยากรสำคัญในการดำเนินธุรกิจ
บริษัทจึงได้ให้ความสำคัญในการพัฒนาพนักงานเพื่อเพิ่มพูนความรู้ ทักษะ
และประสิทธิภาพในการทำงาน โดยการจัดอบรมพนักงานถึงทักษะเบื้องต้นเกี่ยวกับการปฏิบัติงาน
เพื่อให้การดำเนินงานของบริษัทเป็นไปอย่างมีประสิทธิภาพสูงสุด

ทั้งนี้ บริษัทมีการจัดฝึกอบรมภายในให้แก่พนักงานด้วยหลักสูตรต่างๆ อยู่เสมอ เช่น
การสร้างจิตสำนึกในคุณภาพงาน ความรู้ทางด้านการควบคุมคุณภาพ การตรวจสอบคุณภาพ
การแก้ไขและป้องกันปัญหา ระบบประกันคุณภาพ และนโยบายคุณภาพของบริษัท เป็นต้น นอกจากนี้
ยังมีการส่งพนักงานไปอบรมกับสถาบันฝึกฝีมือแรงงาน นิคมอุตสาหกรรมไฮเทค
เพื่อเป็นการพัฒนาฝีมือในการทำงานให้แก่พนักงานอีกด้วย

จำนวนพนักงาน

บริษัทมีพนักงานซึ่งไม่นับรวมผู้บริหาร ณ วันที่ 30 ธันวาคม 2551 จำนวนทั้งหมด 1,069 คน
โดยเป็นพนักงานของโรงงาน จังหวัดพระนครศรีอยุธยา จำนวน 771 คน และโรงงาน
จังหวัดสิงห์บุรี จำนวน 298 คน แบ่งออกตามฝ่ายงานดังนี้

จำนวน (คน)

  ------------------------------------------- ------------- --------------
                                              31 ธันวาคม     

  โรงงานจังหวัดพระนครศรีอยุธยา                    2551          2550

  1. ฝ่ายบัญชีและการเงิน                          7             5

  2. ฝ่ายบริหารทรัพยากรมนุษย์                      32            12

  3. ฝ่ายธุรการและจัดซื้อ                          13            13

  4. ฝ่ายตรวจสอบภายใน                          2             2

  5. ฝ่ายเทคโนโลยีสารสนเทศ                      3             3

  6. ฝ่ายความปลอดภัยและระบบ                     16            8

  7. ฝ่ายขายและการตลาด                         3             2

  8. ฝ่ายวางแผนการผลิต                          17            50

  9. ฝ่ายผลิต                                   600           237

  10. ฝ่ายประกันคุณภาพ                           43            102

  11. ฝ่ายวิศวกรรม                              35            83

  รวม                                         771           517

  โรงงานจังหวัดสิงห์บุรี                                          

  1. ฝ่ายบัญชีและการเงิน                          2             2

  2. ฝ่ายบริหารทรัพยากรมนุษย์                      12            11

  3. ฝ่ายธุรการและจัดซื้อ                          5             5

  4. ฝ่ายเทคโนโลยีสารสนเทศ                      1             1

  5. ฝ่ายความปลอดภัยและระบบ                     9             4

  6. ฝ่ายวางแผนการผลิต                          15            21

  7. ฝ่ายผลิต                                   207           147

  8. ฝ่ายประกันคุณภาพ                            29            36

  9. ฝ่ายวิศวกรรม                               18            28

  รวม                                         298           255
  ------------------------------------------- ------------- --------------

ผลตอบแทนของพนักงาน

จำนวนเงิน: บาท

  ------------------------------------------- ------------- --------------
                                              31 ธันวาคม     

  ลักษณะผลตอบแทน                               2551          2550

  เงินเดือน                                     78,620,963    58,420,577

  ค่าครองชีพ ค่าล่วงเวลา ค่าเบี้ยขยัน ค่ากะ            39,776,934    39,056,141

  โบนัส                                        8,352,633     10,737,534

  เงินสมทบกองทุนสำรองเลี้ยงชีพ                     1,202,092     892,957

  รวม                                         127,952,622   109,107,209
  ------------------------------------------- ------------- --------------